Patērētāju, veselības, lauksaimniecības un pārtikas izpildaģentūra (Chafea) 2017. gadā publicēja otro uzaicinājumu iesniegt priekšlikumus Partnerības pamatnolīguma ietvaram attiecībā uz darbības dotācijām nevalstiskajām organizācijām, aptverot laikposmu no 2018. līdz 2021. gadam.

Saskaņā ar 2. mērķi (Savienības pilsoņu pasargāšana no nopietniem pārrobežu veselības apdraudējumiem) 2017. gadā lielākā uzmanība tika pievērsta ar vakcināciju saistītu šaubu novēršanai un sagatavotības un reaģēšanas spēju uzlabošanai, lai apkarotu veselības apdraudējumus ES ieceļošanas un izceļošanas punktos (ostās, lidostās un reisos uz zemes).

Šajā ziņojumā ir izklāstīts, kā tiek īstenota 2017. gada darba programma (2017. gada DP), kas paredzēta, lai izpildītu Trešo veselības programmu 2014.–2020. gadam, kura tika izveidota ar Eiropas Parlamenta un Padomes Regulu (ES) Nr. 282/2014. Saskaņā ar minētās regulas 13. pantu Komisijai ir jāziņo veselības programmas komitejai par visu to darbību īstenošanu, kas finansētas saskaņā ar programmu, un jāinformē Eiropas Parlaments un Padome. Ar šo ziņojumu ir izpildīta pēdējā minētā prasība, sniedzot informāciju par 2017. gada budžetu un tā izlietojumu.

·sistēmas nodrošināšana sadarbībai uzticamības jomā — no pētniecības līdz labākajai praksei un īstenošanai.

Laikā no 2018. līdz 2020. gadam OZKL tīklā tiks ņemtas vērā nesen atļautās zāles, zāles ar sarežģītu sastāvu vai ražošanas procesu, produkti, kas ražoti, izmantojot jaunu ražošanas vai kontroles tehnoloģiju, vai kuru ražošanā iepriekš ir radušās grūtības testēšanas metodoloģijas kontekstā;

Šīs kampaņas rezultātā 2017. gada aprīlī tika pieņemtas divas jaunās regulas par medicīniskām ierīcēm: Regula (ES) 2017/745 un — par in vitro medicīniskām ierīcēm — Regula (ES) 2017/746. Kampaņas mērķis ir pārliecināties, ka visi dalībnieki un, pirmkārt, ražotāji, ir labi informēti par izmaiņām, jaunajām prasībām un termiņiem, kas noteikti saskaņā ar jaunajām regulām. Datums, kad ir jāsāk piemērot minētās regulas, ir 2020. gada maijs attiecībā uz medicīniskām ierīcēm un 2022. gada maijs attiecībā uz in vitro diagnostiku, taču ir vairāki pārejas noteikumi, kuri ir jāievieš agrāk un kuri ir pilnībā jāsaprot visām ieinteresētajām personām.

Saskaņā ar veselības aizsardzības programmas 4. mērķi (vienkāršota Savienības pilsoņu piekļuve labākai un drošākai veselības aprūpei) sadarbībā ar GROW ĢD tika sākta komunikācijas kampaņa par jauno Medicīnisko ierīču regulu (ES) 2017/745. Šī trīs gadu kampaņa aptver adaptācijas posmu minētās Medicīnisko ierīču regulas ieviešanai, un laikposmā no 2017. līdz 2019. gadam tās ietvaros ir ieguldīti aptuveni 1 600 000 EUR.

Trešās veselības programmas kopējais budžets 2014.–2020. gadam ir 449,4 miljoni EUR. Tas ietver 30 miljonus EUR Patērētāju, veselības, lauksaimniecības un pārtikas izpildaģentūras (Chafea) darbības izmaksām, kuru Komisija ir pilnvarojusi pārvaldīt 2014.–2020. gada veselības programmu. Chafea kopš 2005. gada Komisijai sniedz tehnisku, zinātnisku un administratīvu palīdzību veselības programmas īstenošanā. Tā organizē ikgadējus uzaicinājumus iesniegt priekšlikumus, koordinē piedāvājumu novērtēšanu, apspriež, paraksta un pārvalda dotāciju nolīgumus, kā arī izplata darbību rezultātus. Tā atbild arī par daudzām iepirkuma procedūrām.

Darba plānā 2017. gadam noteiktais budžets bija 61 904 085,00 EUR, un tas tika sadalīts šādi:

·darbības izdevumi: 60 404 085,00 EUR, kas atbilst trešās Savienības rīcības programmas veselības jomā (2014.–2020. gads) budžeta pozīcijai 17 03 01 (“Inovāciju sekmēšana veselības jomā, veselības aprūpes sistēmu ilgtspējas uzlabošana un Savienības pilsoņu pasargāšana no nopietniem pārrobežu veselības apdraudējumiem”);

·administratīvie izdevumi: 1 500 000,00 EUR, kas atbilst izdevumiem trešās Savienības rīcības programmas veselības jomā (2014.–2020. gads) budžeta pozīcijas 17 01 04 02 atbalstam.

Kopējais darbības budžets bija 60 404 085,00 EUR, tostarp 1 574 508,00 EUR EBTA/EEZ apropriācijās.

No tā 60 386 800,00 EUR tika piešķirti saskaņā ar 2017. gada darba programmu. No šī budžeta Chafea piešķīra 46 764 719,17 EUR, bet SANTE ĢD — 13 622 080,83 EUR, nosedzot daļu iepirkumu un citu darbību. No vispārējām saistībām izpildītā budžeta apmērs bija 60 063 178,12 EUR, tostarp 323 621,88 EUR bija neizmantotās apropriācijas (0,54 %).

1.Prioritātes

2017. gadā kopējais izpildītais darbības budžets (60 063 178,12 EUR) tika sadalīts starp četriem konkrētiem programmas mērķiem šādi:

1.veselības aprūpes veicināšana — 22 282 477,74 EUR (37 % no darbības budžeta) veselības veicināšanai, slimību profilaksei un veselīgam dzīvesveidam labvēlīgas vides sekmēšanai, ņemot vērā principu “veselība visās rīcībpolitikās”;

2.veselības apdraudējumi — 7 198 549,97 EUR (12 % no darbības budžeta) Savienības pilsoņus pasargāšanai no nopietniem pārrobežu veselības apdraudējumiem;

3.veselības sistēmas — 18 059 351,37 EUR (30 % no darbības budžeta) atbalstam inovatīvām, efektīvām un ilgtspējīgām veselības aprūpes sistēmām;

4.labāka un drošāka veselības aprūpe — 8 560 567,66 EUR (14 % no darbības budžeta) vienkāršotai Savienības pilsoņu piekļuvei labākai un drošākai veselības aprūpei.

Turklāt horizontālajiem pasākumiem (IT, komunikācija) un transversālajiem pasākumiem izmantoto līdzekļu apmērs bija 3 962 231,38 EUR (7 % no darbības budžeta).

1. attēls. Darbības budžets atbilstīgi Trešās veselības programmas mērķiem 2017. gadā

Nākamais attēls sniedz informāciju par veselības programmas apropriācijām, kas ir ES ieguldījums dažādajās tematiskajās prioritātēs 2017. gadā.

2. attēls. Darbības budžets sadalījumā pa tematiskajām prioritātēm 2017. gadā

Lai sasniegtu minētos mērķus, programma tiek īstenota, izmantojot plašu finansēšanas instrumentu klāstu. Tie ir šādi:

·projekta dotācijas, ieskaitot īpašos viena saņēmēja dotāciju nolīgumus Eiropas references tīkliem;